Kafejo Zeman

Kafejo Zeman (ĉeĥe: Zemanova kavárna) en Brunno, Ĉeĥio, estas verko de la konata ĉeĥa arĥitekto Bohuslav Fuchs kaj frua ekzemplo de la stilo de la moderno funkciiga. Estiĝo kaj malkonstruiĝo Fuchs komisiitis en 1925 konstrui kafejon en la parko de la strato Na Kolišti, kie antaŭe estis estina la iama kafeja pavilono Schopp el ligno. En 1926 iĝis la inaŭguro; temis pri unu el la unuaj konstruaĵoj faritaj laŭ la t.n. funkciiga stilo en Ĉeĥoslovakio. Jam en la 1950-aj jaroj, post ŝtatigo, ĝi utiliĝis kiel infanĝardeno. Sed la konstruo de la nova Janáček-teatrejo en 1964 necesigis la malkonstruon kafejan. Rekonstruo En 1991 ekplanitis rekonstruo de tiu ĉi fama konstruaĵo. La arĥitektoj Zbyněk Pech kaj Jana Janíková komisiitis per tiu tikla tasko ĉar fotoj de la interno ne konserviĝis. Oni ja devis demandi al okulatestoj kiuj bedaŭrinde ofte malkonsentis prie. Fine oni simple venigis meblojn el la 1920aj kaj 1930aj jaroj por krei tiutempan atmosferon. La brunna urboadministrantaro ja apogis la projekton disde la komenco kaj fakte en 1994 ekis la laboro; en la 24.3.1995, okaze de la datreveno 100-a naskiĝtaga de Fuchs, estis solena reinaŭguro. Por la publiko malfermitis la pordo en la 15.4.1995. Post 2012 aldonitis pavilono laŭ la ligna originalo schopp-a; la brunna merkatulo Igor Fait krome iniciatis riparon de du aliaj samtempaj konstruaĵoj (Era-kafejo kaj Münz-vilao). Kvankam la rekonstruaĵo ne estas monumentprotektita oni ekverelis pri postaj ŝanĝetoj (ekz. koncerne la internspacajn parceligon aŭ la iluminadon). Literaturo Robert Schediwy: Rekonstruktion: wiedergewonnenes Erbe oder nutzloser Kitsch? Lit, Wien / Berlin / Münster 2011, ISBN 978-3-643-50262-9. Eksteraj ligiloj Kafeja historio kaj bildoj Arkivigite je 2015-12-01 per la retarkivo Wayback Machine Notoj